
Vechea graniţă de Nord a Moldovei 

— Conferinţa ţinuta la 10 Mart - 


Trăim într’o vreme când diplomaţia europeană 
a început să se preocupe foarte viu de graniţile 
politice şi mai ales etnice intre State şi popoare. 
Aşa fiind, credem că este bine să ne aducem aminte 
de structura graniţilor noastre, urmărind evoluţia 
lor in trecut. De astă dată doresc să insist asupra 
vechii graniţe de Nord a Moldovei, care, printr’un 
fericit concurs de imprejurâri, poate fi urmărită in 
toate amănuntele ei. Curând după anexiunea Bu¬ 
covinei de către Austrieci s’a instituit o comisiune 
pentru regularea urbarială a proprietăţilor rurale şi 
urbane din foastele ţinuturi moldoveneşti: Cernăuţi 
şi Suceava. Comisiunea a fost instituită la 21 August 
1781 din ordinul Consiliului aulic de războiu din 
Viena. Ea avea in fruntea ei pe colonelul Metzger, 
ca preşedinte, pe căpitanul Pitzelli, pe locotenentul 
auditor Benedict Harsany, pe actuarul Erggelet şi 
pe translatorul Petru Aron, ca membri. Pentru 
opera grea, pe care comisiunea urbarială avea să 
o îndeplinească, i-au fost ataşaţi, ca experţi localnici 
şi cunoscători ai oamenilor şi împrejurărilor, boierul 
Vasile Balş şi mazilii Ion Calmuţchi şi Alexandru 
Ilschi, ca asesori. Pentru inlesnirea lucrărilor, Vasile 
Balş, însoţit de diacul Damian Holban, a fost 
trimis în misiune specială la Iaşi, ca să adune 
actele şi documentele de proprietate ce se păstrau 

acolo şi să stăruie pe lângă principe şi Divanul 
său pentru ca să îngăduie să se dea comisiunii toate 
informaţiile de care aceasta ar avea nevoie pentru 
lucrările ei. înainte de a-şi incepe activitatea, membrii 
comisiunii depuserâ, in faţa generalului Enzenberg, 
guvernatorul civil şi militar al Bucovinei, legiuitul 
jurământ că vor lucra cu dreptate şi fără părtenire 
şi că vor păstra secretul operaţiilor efectuate 

După terminarea lucrărilor pregătitoare, comisiunea 
s’a transportat la 15 Februar 1782 la Bdbeni pe 
Nistru, localitatea cea mai înaintată spre Nord- 
Vest din Ţinutul Cernăuţilor. Acolo proprietarii 
locului fură invitaţi să se presinte în faţa comisiunii 
urbariale cu actele lor de proprietate. Ca primul 
se presintă in faţa comisiunii ieromonahul Lavrentie, 
stareţul schitului Băbeni, şi depuse sub jurământ 
că din secolul al XVII-lea a existat acolo o bi- 
serică şi o sihăstrie. în timpul războaielor cu Turcii 
biserica a fost dărâmată şi numai cu vre-o treizeci de 
ani (1752) în urmă călugărul Onufrei ar fi restaurat 
biserica şi schitul şi le-ar fi înzestrat cu o jumătate 
de falce de pământ. Pe lângă aceasta călugării 
mai primiau de la proprietari anumite terenuri de 
cultură, când într’un loc, când într’altul, dar nu ca 
proprietate, ci „precario modo“ *. Ca al doilea se 
presintă in faţa comisiunii căpitanul loan Mitescul, 
ca proprietar al unei pătrimi din satul Băbeni, pe 
care a primit-o de la socrul său, presintând şi 
actele de proprietate 1 * 3 4 , Al treilea proprietar din 
Băbeni era Constantin Drăghinici, care a moştenit 
partea sa de moşie de la tatăl său \ Ca al patrulea 
proprietar apăru Vasile Simaca, care moştenise partea 


1 Protocollum Commissionis, actum Tschernowitz den 30-ten October 
1781. pp. 1-21. 

1 Protocollum Commissionis, l. c., p. 31. 

• Ibid., p. 33. 

4 fbid., p. 35 şi urm. 

sa din moşi strămoşiAl cincilea proprietar era 
Dumitraşcu Gafencu, care presintă actele de pro¬ 
prietate impreună cu fratele său Nicolae , moştenite 
de la tatăl lor Miron. Acesta vânduse o parte de 
moşie Mitropolitului Moldovei, Antonie, pentru a 
stinge o datorie faţă de Pavel Rugină, fratele bunicii 
sale. Un al şaptelea proprietar, Mihail Vlaicu, nu 
s’a presintat in faţa comisiei 2 . 

După stabilirea identităţii proprietarilor s’a trecut 
la hotărnicirea pe teren. Moşia Băbeni, cu seliştea 
ei, sc mârgenia la Nord cu apa Nistrului, la Vest 
cu Galiţia şi satul Borâuţi, la Sud cu satul Chisilău 
şi la Est cu satul Prelipcea. Pentru stabilirea ho¬ 
tarului au fost citaţi şi proprietarii vecini, pentru 
ca să nu li se facă vre-o strâmbătate. Satul Borăuţi 
aparţinea mănăstirii Frumoasa din Iaşi, donat ei 
de Grigore Vodă-Ghica 3 ; in numele mănăstirii 
Frumoasa se presintă ca împuternicit al stareţului 
un oarecare George Rainer. Pe lângă el se înfăţişă 
Ştefan Prodan, arendaşul Chisilâului, şi Constantin 
Manuil, proprietarul din Prelipcea. Hotarul spre 
Galiţia era acel stabilit incă la 1772 de colonelul 
Mieg, când Austria, la prima împărţire a Poloniei, 
cuprinse Galiţia. Hotarul era format de o linie 
dreaptă, care pornia din malul Nistrului şi ducea 
meridional spre Miazăzi. Graniţa era marcată prin 
ridicături de pământ, movile. Linia movilelor era 
întreruptă de mici depresiuni în teren, numite hâr¬ 
toape. Hârtoapele acestea sânt caracteristice in acea 
regiune, al cării subsol este compus din roce de 
gips care, cedând umidităţii, face ca suprafaţa să 
se surpe lent in cavităţi rotunde in formă de căl¬ 
dări uriaşe, asemenea dolinelor din Carst. Pe alo- 


1 Ibid., o. 36. 

* Ibid , p 38 şi urm. 
8 Wd., pp. 197-20& 

curea hârtoapele acestea sânt pline cu apă, formând 
iezere şi dând ansă la diferite legende. Pe una din 
aceste legende locale a brodat doctorul Ionel Calin- 
ciuc, fost medic balnear la Marienbad, originar 
din Borăuţi, poemul său german: Die Glocken von 
Boruti, „Clopotele de la Borăuţi"comuna sa natală, 
traduse mai apoi şi in româneşte, de I. Tomoiagâ. 

Vechea graniţă despărţia Băbenii Moldovei de 
Probăbenii şi Horodniţa galiţianâ. In faţa comisiunii 
îşi făcură apariţia arendatorul satului Probâbeni şi 
superiorul părinţilor misionari din Horodenka, Paulus 
Piestelski, cu doi economi pentru satul Horodniţa. 
Aceştia parcurseră impreună linia de graniţă, pornind 
de la Movila-Vâmii, pe Nistru, spre Miazăzi, stră¬ 
bătând din movile in movile şi din hârtoape in 
hârtoape, pentru a aşeza din nou, cu uşoare rec¬ 
tificări, vechea graniţă a Moldovei faţă de Galiţia, 
aşa cum fusese ea aşezată din vechime şi stâlpitâ 
recent de comisiunea de hotărnicie austro-moldove- 
neascâ din 1772*. Şi graniţa aceasta a rămas 
neclintită până in ziua de astăzi. 

Hotărnicirea teritoriului Băbenilor faţă de satele 
vecine s’a făcut şi ea pe teren in presenţa celor 
interesaţi. Şi acolo hotarul era marcat cu movile 
de-a lungul „drumului spre Horodenka" şi a micilor 
păraie care străbat terenul. Pe ici colea se menţioneză 
şi stâlpi sau pietre de hotar, rectificânduse usur- 
pările ce se produseră in scurgerea vremurilor 1 2 3 . 

De la Bâbeni la vale graniţa era marcată de 
albia Nistrului, pe care, după credinţa polonă- 
moldovenească, însuşi Dumnezeu a săpat-o pentru 
a servi de hotar veşnic intre Moldova şi Polonia, 
sau, in limbagiul vremurilor noastre, între lumea 


1 Ionel Kalinczuk, Die Glocken von Bo r uti f Dicbtung , ed. II, Viena şi 
Lipsea, 1^08. 

2 Protocollum Commissionis, /. c. p. 44 şi urm. 

8 Ibid., p. 41 şi urm. 

romană şi cea slavă. Cu ocasia revisuirii graniţii 
moldo-polone din 1703, delegatul polon Martin 
Chometowski, Palatinul de Braclaw, recunoaşte oficial 
că; „Inter nos et Valachiam ipse Deus flumine Tyra 
dislimitavit Hotarul Nistrului a fost recunoscut şi 
de împăratul Petru-cel-Mare. Tratatul de alianţă, pe 
care Ţarul il incheiase in ziua de 13 April 1711 
cu Dimitrie Cantemir cuprinde o disposiţie care 
prevede ca Nistrul să râmând hotar intre ambele 
ţâri, aşa precum a fost din vechime *. O recunoaştere 
reală de tot o avem din partea Ucrainei. 

Era la 26 Iulie 1919 când d. C. Matziewicz, 
şeful misiunii diplomatice ucrainiene din Bucureşti, 
presintâ Guvernului român scrisoarea sa de acre¬ 
ditare, arătând că scopul principal al misiunii 
ucrainiene in România era „de a stabili relaţiile 
cele mai amicale între România şi Ucraina, ba- 
sate pe principiul de neamestec reciproc in treburile 
interne ale ambelor ţăriAtunci Guvernul ucrainean 
de la Chiev declara prin actul de acreditare a îm¬ 
puternicitului său in România „că nu doreşte să 
pună supt nicio formă in discuţie chestiunea graniţei 
actuale intre cele două State, considerând Nistrul drept 
graniţă difinitivâ intre ele şi dorind să stabilească 
de-a lungul acestei vechi frontiere cele mai bune relaţii 
de vecinătate 3 “. Astfel vedem că Polonia, pe vremuri, 
Rusia ţaristă, prin Petru-cel-Mare, şi de curând Ucraina 
recunosc Nistrul ca hotar vechiu şi neclintit cu 
România. 

De-a lungul Nistrului care taie cârjoaie sau 
meandre adânci, când in teritoriul român, când in 
cel polon, după aşezarea straturilor geotectonice 
ce constituiesc ţermul, se inşirâ până astăzi, ca 


1 Hurniuzaki-Bogdan, Suplement II, III, p 293. 

* Polnoe Sobratiie zaconov rossiiscoi imperii, St.-Petersburg 1830, p. 65 
şi urm. 

* C. Matziewicz, Memoirc sur la question ukrainiennc, p. 4J. 

mărgele pe aţă, satele moldoveneşti: Prelipcea, Luca, 
Sviniace, Crisceatic, Repujineţ, Căluceti, Vasilău, 
Doroşăuţi, Ocna, Brodocul sau Vadul Nistrului, 
Mitcăul, Mosorenii, Samuşinul, Onutul şi Pârăul- 
Negru sau Ciorni-Potoc, după răul cu acelaşi nume 
ce se varsă in Nistru, marcănd tot odată şi vechea 
graniţă intre Moldova şi Raiaua Hotinului, iar mai 
apoi intre Bucovina şi Basarabia. 

Proprietaiii din aceste sate defilară, in cursul 
anului 1782, cu actele de răzeşie in mână, in faţa 
comisiunii urbariale austriace, pentru a-şi susţinea 
dreptul de proprietate şi a-şi asigura stăpânirea 
neturburată asupra răzeşiilor lor, dobândite cu 
zapise in regulă sau moştenite din străbuni. 

La 17 Maiu 1782 comisiunea urbarialâ se deplasase 
la Prelipcea. în faţa ei apărură proprietarii Prelipcii, 
Constantin Manoli, cu fratele său. lordachi, cari moş¬ 
teniseră satul de la tatăl lor. între locuitorii Prelipcii 
se menţionează şi patru familii de Nemţi, veniţi 
acolo din Zalescicul invecinat. Cătunul ocupat de 
ei apare pe harta lui Mieg din 1774, ridicată de 
curând din foastele archive de Râzboiu din Viena 
şi adusă la Bucureşti, supt numele de Nimetsinia - 
Nemţia Familiile acestea au părăsit insă curând 
regiunea fără urmă, aşa că de-odată cu plecarea lor 
dispare şi numele cătunului. 

în presenţa proprietarilor vecini s’a parcurs ho¬ 
tarul satului, însemnat pe teren prin pietre de 
hotar, dintre care cea mai proeminentă era Movila - 
Vămii, de la drumul cel mare ce ducea la Horodenka, 
în Galiţia 9 . 

Intre Prelipcea şi Zvineacea se gâsia cătunul L'<ca, 
ce se ridica pe malul Nistrului. în numele schi¬ 
tului se presintă stareţul Gherv.isie ieromonahul, care 


1 Ibid., p. 47 . 

' Ib\d , p. 48 şi urm, 

depuse că sihăstria sa luase fiinţă cu patruzeci de 
ani in urmă, graţie dărniciei mazilului Atanasie 
Ţintă, care-1 inzestrase cu douăsprezee fălci de pă¬ 
mânt, pe care schitul îl stăpânia neturburat 

Proprietarul din Zvineacea era mazilul Iotiiţă 
Volcinschi, care se presintă in faţa comisiunii ur- 
bariale cu acte in regulă asupra unei jumătăţi din 
Zvineace, pe care el o moştenise de la bunicul 
său Vasile Volcinschi, iar acesta de la o soră a sa 
numită Grozava. loniţă Volcinschi produse in faţa 
comisiunii şi un privilegiu domnesc cu privire la 
exploatarea podului plutitor peste Nistru, care in- 
lesnia comunicaţia cu Zalescicul din faţă, privilegiu 
pe care Polonii nu voiau să-l recunoască \ A doua 
jumătate din satul Zvineace aparţinea schitului 
Crisceatec din satul vecin, cu acest nume. în numele 
schitului se înfăţişă ieromonahul Paisie, care arată 
că schitul stăpâneşte o jumătate din satul Zvineace, 
ce i-a fost ctitor şi de proprietarii Talpă şi Botez, 
o altă jumătate din satul Crişceatec, ce i-a fost 
dăruită de Preda, iar schitul cu modestele sale 
chilii a fost ridicată de Toderiţâ Hagiul. De supt 
altarul bisericii curge un izvor limpede şi rece, 
care alimentează până astăzi intreg satul Crişceatec 
cu apă potabilă \ H >tarul satului ducea peste movile, 
hârtoape şi pietre de hotar mai vechi. La stator¬ 
nicirea hotarului pe teren luară parte şi proprietarii 
satului vecin, Cadobeşti, proprietatea lui Teodor 
Balş, prin împuternicitul acestuia, Dumitraşcu vâtavul. 
Presenţi erau şi căpitanul Manole Tăbărâ şi loniţă 
Volcinschi, proprietarii satului vecin, Cincău 1 2 * 4 . 

De la Crişceatec comisiunea a trecut la Repuji - 
neţ, comună fruntaşă, aşezată pe un podiş ce se 


1 Ibid. t p. 55 şi urm. 

2 fbidy p. 59 şi urm. 

• Ibid., p. 61 şi urm. 

4 fbţd, p. 63 şi urm- 

ridică maiestos la o înălţime de vre-o 200 de metri 
peste albia Nistrului, care-1 ocoleşte. Ca proprietar al 
satului se presintă căpitanul Vasile Marcu, care 
dovedi că o parte din moşie a moştenit-o de la 
părinţi, iar restul l-a cumpărat de la Lupu Balş şi 
Lupu Cosmiţă, arătând şi actele de proprietate. 
O douăsprezecime din moşie ii fusese zălogită de 
Aniţa şi de fiul ei, Lupu Botez. Asupra unei părţi 
din Repujineţ ridică pretenţii Ioniţă Moţoc, după 
care se numeşte până astăzi o stâncă ce coboară 
oblic până in apele Nistrului. S’a trecut apoi la 
hotărnicia pe teren, prin hârtoape, movile şi pietre 
de hotar ’. 

La 30 April 1782 comisiunea urbarialâ se găsia 
in satul vecin, Culăuţii. Ca proprietar al satului se 
presintă Simion Turcu, in numele frâţinilor săi, şi 
depuse in faţa comisiunii acte prin care se dovedia 
că satul Culăuţi aparţinea din vechime familiei 
Cocoran, numită şi Turcul. Numele Turcul sau Tur- 
culeţ şi l-ar fi însuşit familia numai din timpul 
când primise indigenatul in Polonia, astfel că astăzi 
ei se numesc Turcul. Turculeştii ar fi ajuns in 
proprietatea Culăuţilor prin căsătorie cu o fată din 
familia Lenţa, după care se numeşte satul Lenţeşti, 
de lângă Cernăuţi. Simion Turcul arătase in faţa 
comisiunii că, in timpul petrecerii familiei sale în 
Polonia, moşia Culăuţii, unde işi creşteau hergheliile 
de cai şi cirezile de vite, era administrată de Ruset 
Hatmanul. îndată însă ce Ruşii au intrat în Moldova, 
probabil pe timpul când mareşalul Miinich ocupase 
ţara de sus a Moldovei, ei s’au întors in ţară şi au 
luat in mâna lor administraţia moşiilor, între care 
se găsia şi Culăuţii. Asupra unor părţi din Culăuţi 
ridicaseră pretenţii Ioniţă Moţoc şi Ion Cauteş. 
Moţoc moştenise partea sa de la bunicul său Toader, 


1 Jbid., p. 69 şi urm. 

iar acesta o primise, la rândul său, ca zestre, la 
căsătoria sa cu Saveta, fiica lui Nicolae Murguleţ. 
La moartea socrului său, sfoara de moşie trecu 
asupra fiului său, Gavrilaş şi de la acesta asupra 
lui Ioniţâ Moţoc. Ion Cauteş depuse in faţa corni- 
siunii că deţine din partea sa de la maica-sa 
Maria, care era o soră a lui Gavrilaş Moţoc. Corni- 
siunea, luând act de deposiţiile şi mărturiile tuturor, 
trecu la delimitare pe teren, unde se menţionează 
mai multe movile, hârtoape şi semne de hotar, ca: 
„Vienceanul", „Movila-Babei" şi Podişid Cobur“. între 
semnatarii actului de hotărnicie întâlnim şi pe 
proprietarii vecini: Ion Vlad, Vasile Vornicul, ca 
împuternicit al familiei Hurmuzachi, şi Nicolae To- 
morug. în numele familiei Turcul semnează Tadeu 
Turcul \ 

Proprietarii satului vecin, Vasilău , erau schitul 
Jadova, de lângă Storojineţ, represintat prin ieromo¬ 
nahul Clementie, precum şi mazilii Ion Vlad, Nicolae 
Tomorug şi Matei Hurmuzachi. Ion Vlad obţinuse 
partea sa prin moştenire de la bunicul său, care 
era căsătorit cu Codaşca, fiica lui Cocoran. Nicolae 
Tomorug obţinuse părtăşia de la maică-sa, care 
era născută Vlad, iar Matei Hurmuzachi moştenise 
lotul din Vasilău de la tatăl său Cristea Hurmuzachi, 
care şi el il primise ca zestre la căsătoria sa cu 
fata lui Ştefan Luca. La aşezarea hotarului pe teren 
se pomeneşte de „Movila-de-Mijloc“ 2 . 

Satul vecin, Doroşăuţii era proprietatea fraţilor 
Toma şi Vasile Iamandi, Pitari la Iaşi, cari moşteniseră 
în regulă satul de la un unchiu al lor, care şi el, la 
rândul său, il căpătă de la Vistiernicul Luca, socrul 
lui Cristea Hurmuzachi. La fixarea hotarului pe teren 
se vorbeşte de o „moviliţă" 3 . 


1 lbid f pp. 7-5-88. 

• Ibid. t pp. 89-97. 
s lbid., pp. 98-104. 

La Răsărit de Doroşăuţi se găsia satul Mitcău, 
care cuprindea Brodocul, azi Vadul Nistrului. Moşia 
aceasta era împărţită in două. Partea de sus, Brodocul, 
fusese închinată de Ileana Bâneasa mănăstirii Schitul 
Mare de la Maniava, la Nord-Vest de Stanislawow, 
din Galiţia, o ctitorie a fiicei lui Ieremia Movilă, 
Maria. căsătorită cu Ştefan Potocki. Ileana Băneasa 
era fiica Logofătului Vasile Ceaurul. în numele 
mănăstiri; galiţiene se presintă in faţa comisiei 
tclesiarhul Isaia şi ieromonahul Ghelasie, insoţiţi de 
proegumenul Gurie de Ia Suceviţa Movileştilor, 
intru cât această mănăstire era considerată ca metoh 
al Schitului'Mare din Polonia. Ei arată comisiei 
actul de danie al Bănesei Ileana, întărit de Voevodul 
Nicolae Mavrocordat. Partea a doua a moşiei 
Mitcău fusese cumpărată de curând de Gheorghe Ru¬ 
sei de la fraţii Ion şi Iordachi Aslan, fiii Medel- 
nicerului Dwnitraşcu, cu preţul de 550 de galbeni \ 
De la Mitcău comisiunea trecu la Mosorivca sau 
Mosoreni, numit in vechime şi Doparevcic, sat care 
este cuprins intr’o serpentină a Nistrului, formând 
o adevărată peninsulă a Moldovei in teritoriul 
polon. Vechiul proprietar al satului fusese Andrei 
Potlog, fiul lui Dumitraşcu Potlog Stolnicul. Andrei 
Potlog primise Mosoriufca ca zestre de la Patrăşcan 
Tăutul, când se căsători cu fiica acestuia, Parasca, 
iar la moarte Andrei o împărţi in trei părţi şi 
anume: o parte o trecu fiului său, Manole Potlog, 
o altă parte ginerelui său Mihalachi Giurgiuvan, 
iar o a treia parte ajunse in stăpânirea lui loniţâ 
Volcinschi, pe care acesta o dădu zestre fiicei sale, 
măritată după un oarecare Ştefan Properciucv 
Satele ce urmează până la graniţa raialei Hoti- 
nului, şi anume Samuşenii, Onutul, Mărtineţtii, Ocna şi 


1 Ibid., pp. 107-113. 
• Ibid., pp. 114-21, 

Pârâul Negru, formau un vast domeniu al Marelui 
Spătar Iordachi Cantacuzino Paşcanu, care era repre- 
sintat in faţa comisiunii urbariale de către căpitanul 
Ioniţâ Zota, care stăpănia şi el o parte din Ocna, 
ce era cuprinsă in acest imens domeniu de la un 
mal la altul al Nistrului, care intră adânc in teri¬ 
toriul polon. Iordachi Cantacuzino moştenise aceste 
sate de la înaintaşii săi şi le stăpânise in linişte, 
afară de un singur proces pe care-1 avuse cu 
Gligoraş Stroiescul pentru Sâmuşeni, care tăiase 
numele satului Samuşin din actul de danie pentru 
Cantacuzino şi-l lipise pe alt document, dar Divanul 
domnesc descoperi uşor falşul şi dădu câştig de 
causă adevăratului proprietar. Familia Cantacuzino 
mai avea la Sâmuşeni şi dreptul de „poron“ sau pod 
plutitor peste Nistru, pentru care drept incasa 
anual de la Poloni suma de 30 de galbeni. De la o 
vreme Polonii încetară să plătească brudina, adecă (.axa 
de trecere, inţelegăndu-se probabil cu Paşa din Hotin. 
Atunci Cantacuzinii se plânseră Sultanului, care 
trimese la rândul său pe cadiul din Brăila in anchetă 
la Sâmuşeni. Acesta găsi reclamaţia lui Cantacuzino 
fundată şi i dădu câştig de causă, şi de atunci el 
continuă să încaseze brudina. 

Intre posesiunile acestea cantacuzineşti se pome¬ 
neşte şi de satul Mârtincşti , care de atunci încoace 
nu se întâmpină intre satele din Bucovina. La 
aşezarea hotarului pe teren se vorbeşte mereu 
de movile, hârtoape şi piscuri, precum şi de Fântâna 
Seacă, schimonosită in protocol supt numele de 
„Fontina'Sauki". Cu acest prilej se menţionează şi 
„Pârâul Negru “ scris „Pereo negro“, numele apei ce 
curge pe acolo. Numele satului apare insă în 
protocol supt înfăţişarea slavă de „Czarni~Potok“. 
Pârâul Onut formă pe oarecare distanţă graniţa 
intre Moldova şi raiaua Hotinului: Onutul-de-Jos 
se găsia chiar in raiâ, aproape de Palamutca, loca- 

www.cimec.ro 



14 


I. Nistor 


litatea unde la 1776 s’a semnat fatidicul act de 
delimitare a graniţei Bucovinei faţă de raiaua Ho- 
tinului \ 

Din actele menţionate mai sus vedem deci că 
moşiile de la graniţa Nistrului spre Polonia se 
găsiau în proprietatea românească, fiind stăpânite, 
cultivate şi apărate de familii româneşti, ca : Mitescul, 
Drăghinici, Simaca, Gafencu, Rugină, Vlaicu, Manole, 
Volcinschi, Talpă, Botez, Tabără, Ruset, Moţoc, 
Cocoran-Turcul-Turculeţ, Tomorug, Lenţa, Cauteş, 
Aslan, Vlad, Ceaurul, Iamandi, Potlog, Tâutul, Giur- 
giuvan, Hurmuzachi, Luca, Cantacuzino-Păşcanu 
Murguleţ şi Zota. Proprietarii aceştia dădeau cea 
mai bună chezăşie pentru apărarea graniţei, care 
cădea in obligaţiile lor. De aceia unii din ei se 
mândriau in faţa comisiunii cu gradul de căpitani, 
ca Ioniţâ Mitescu din Bâbeni, Manole Tabără din 
Crisceatec, Vasile Marcu din Repujineţ şi Ioniţâ Zota 
din Ocna. Aceştia formau, împreună cu tovarăşii 
lor de luptă din ţinutul Cernăuţilor, faimoasa căpiţă' 
nie de Coţmani. In 1742 se pomeneşte de Gavril 
Neculce Vel Căpitan de Coţmani 2 . Acesta era supus 
ordinelor starostelui de Cernăuţi. La 25 Ianuar 
1742 Constantin-Vodă Mavrocordat scria starostelui 
de Cernăuţi pentru căpitanul de Cozmeni: „şi, de 
nu te va asculta de acum înainte, ca pe un boier 
bătrân şi ca pe un staroste, atunci il vom ridica 
de acolo din căpitănie; aşiş dumneata să-l rădici 
şi sâ'l trimiţi aici “ 3 . 

Căpitănia din Coţmeni, Cozmenii de astăzi, era 
o constituţie similară Căpităniei din Codrul Tigheciului, 
îngrijind de apărarea Moldovei contra Polonilor. 
Faimoasele bucovine dintre Prut şi Nistru formau, ca 
şi Silva Blacorum et Bissenorum din Ardeal, ca şi 


* Ibid,. pp. 122-34. 

1 N. lorga, Studii şi Documente, VI, p. 301, No, 632. 

• Ibid., p. 330, No. 846. 

Codrul Vlăsiei şi al Teleormanelor, ca şi Codrul 
Tigheciului şi al Vrancei, la vremea şi locurile lor, 
o puternică linie de fortificaţie naturală a Moldovei 
din spre Nord, având valea Nistrului in faţă şi 
desişul codrilor de fag, silvae faginales, zise şi 
bucovine, in spate. De resistenţa Bucovinenilor de la 
Coţmani se frângeau totdeauna atacurile Polonilor 
contra Moldovei, precum se frângeau atacurile tătăreşti 
de piepturile de oţel ale Codrenilor de la Tigheciu. 
în lumina acestor fapte istorice, numele de Bucovi~ 
nean işi schimbă porecla in renume, situându-se in 
ceata vajnicilor apărători de graniţă de la Tigheciu, 
Câmpulung şi Vrancea. 

Dar, pe lângă paloşul fulgerător, apare simbolic 
la graniţă şi semnul crucii drept-măritoare, de care 
sufletele îndrăzneţilor apărători de graniţă simţiau 
nevoie in luptele şi necazurile lor necurmate. Norodul 
ucrainian de dincolo de Nistru trecuse incă de la 
1596 la unirea cu Biserica papistaşă, cu tendinţe 
misionare faţă de ortodoxie. Pentru apărarea credinţii 
străbune, străjerii vrednici de la Nistru înţeleseră 
să împânzească graniţa cu schituri ortodoxe sau să 
sprijineascâ propaganda ortodoxă a altor aşezăminte 
de cult, precum era mănăstirea Frumoasa din Iaşi 
sau Schitul-Mare din Polonia. Pe urma acestor 
danii de cucernicie şi jerfă au luat fiinţă schitul 
de la Băbeni, o ctitorie a Miteştilor, schitul Ţin- 
teştilor de la Luca, schitul lui Toader Preda Hagiul 
de la Crişceatec, dania lui Grigore-Vodâ Ghica de 
la Borăuţi pentru mănăstirea Frumoasa din Iaşi 
şi dania Bânesei Ileana, fiica Logofătului Vasile 
Ceaurul, pentru Schitul-Mare de la Mania va, faimoasa 
ctitorie ortodoxă a domniţei Maria Movilă, măritată 
după Potocki. După trecerea Ucrainienilor din 
Polonia la unire, schitul acesta râmase singurul 
bastion al ortodoximului in Polonia catolică. 

Ce a urmat după anexiunea ţinutului Cernăuţi 

la Austria se ştie. Mulţi dintre vechii proprietari 
români, aşteptând expirarea termenului de opţiune 
pentru supuşenie, au optat pentru Moldova. Moşiile 
lor au trecut in bunâ parte asupra foştilor arendaşi 
armeno'poloni cu preţuri derisorii. Pentru Austrieci 
graniţa de la Nistru işi pierduse importanţa ei, intru cât 
Galiţia de dincolo era şi ea o provincie austro- 
habsburgicâ, intocmai ca şi Bucovina, şi, astfel, in 
condiţiile acestea aşa de triste, s’a spart graniţa de 
la Nistru, aşa de bine fortificată pe vremea Mob 
dovei, s’a spart pentru ca să învie din nou la 
1918, in urma actului de unire de la Cernăuţi, 
vechea graniţă la Nistru, lăsând dincolo sute de 
mii de Români, recunoscuţi ca entitate etnică 
aparte de însuşi guvernul Uniunii Republicilor 
Socialiste sovietice ruseşti de la Moscova. Ba, mai 
mult, guvernul sovietic, ţinând samă de aspiraţiunile 
naţionale moldoveneşti, a consimţit să unească 
raioanele de la Onginev, Râbniţa, Dubăsari şi 
Tiraspol intr’o Republică Autonomă Socialistă So' 
vieticâ Moldovenească, având centrul administrativ la 
Balta, pe râul Codâma. Republica Moldovenească a 
luat fiinţă la 1924, având o suprafaţă de 8.140 
verste pătrate, circa 9.000 km. ! , un ţinut deci 
aproape aşa de mare ca Bucovina şi cu o populaţie 
de 527.379 suflete, dintre care aproape jumătate 
sânt Moldoveni neaoşi. Se ştie însă că in Republica 
Moldovenească nu sânt cuprinşi toţi Românii Trans- 
nistrieni, căci, dacă am ţinea samă de toţi Moldovenii 
de dincolo de Nistru, atunci numărul ar da o cifră 
cel puţin dublă decât cea arătată de datele sta- 
tistice oficiale. Dar, cu toate acestea, guvernul român, 
de şi avea cunoştinţă de existenţă a 400.000 dintre 
conaţionalii săi in regiunea ce se întinde dincolo 
de Nistru până la Cherson, n’a avut niciodată 
gândul să înglobeze populaţia in fruntariile sale, 
precum au declarat-o de altfel delegaţii români 

la diferite conferinţe internaţionale, ce s’au ţinut 
după războiul mondial şi in deosebi la Conferinţa 
Păcii întrunită la Versailles. Şi aceasta cu tot glasul 
desperat al Românilor Transnistrieni, cari, prin rostul 
lui Toma Jalbă, ni se adresau cu întrebarea: „Dar 
eu vă intreb, fraţilor cari sânteţi Moldoveni, cum 
ne lăsaţi pe noi, Moldovenii ceia ce trăim pe ce¬ 
lălalt mal al Nistrului? De ne veţi uita, noi vom 
săpa malul Nistrului şi vom îndrepta apa dincolo 
de pământul nostru, căci mai bine să-şi schimbe 
râul mersul decât să rămânem noi despărţiţi unii 
de alţii". Până şi din strigătul desperat al lui Jalbă 
transpiră acelaşi respect tradiţional pentru tradiţionalul 
hotar al Nistrului! Iată pentru ce santem şi rămânem 
respectuoşi faţă de graniţa străveche a Nistrului, pe 
care, de şi cu inima frântă de durere, o respectăm, 
dar cerem hotâr.ît că ea să fie respectată şi de alţii. 

Grănicerii români patrulează astăzi regulat ţărmul 
Nistrului de la Băbeni la Onut şi de acolo înainte, 
peste Hotin, Soroca şi Tighina, până departe in 
jos, la Cetatea^ Albă, unde apele Nistrului se varsă in 
Marea Neagră prin mijlocirea unui gigantic liman. 
Aceasta insă nu ajunge pentru asigurarea presentă şi 
viitoare a vechii graniţe pe care vrednicia românească 
a redobândit-o de curând. Modestele colonisări cu 
Români pe care le-am făcut in ţinutul Cernăuţi nu 
sânt suficiente pentru a fortifica in de ajuns vechea 
graniţă la Nistru şi a i reda trăinicia de odinioară. 

Astăzi, in organisarea defensivă a unei graniţe 
se cere un element nou, etnicul. Să ne gândim 
deci serios la satisfacerea acestei cerinţe imperioase. 
Pe lângă măsurile de ordin tehnic militar se impune 
organisarea grabnică a frontierei etnice, ca şi in 
vechime, pentru a putea face faţă poftelor revisioniste, 
din orice parte sar ridica ele, pofte care s’au tre-- 
zit totdeauna, dar care n’au fost şi nu trebuie să 
fie satisfăcute niciodată. 

